Kunnon Syke Oy - Tunnista oireesi
Niska-hartiaseudun kiputilat ovat hyvin yleisiä. Alueella voi olla lihaskireyttä ja lihaskipua. Kehon liikeradat voivat olla puutteellisia. Esimerkiksi pää ei välttämättä käänny normaalisti. Tyypillisesti niska-hartiavaivat johtuvat huonoista työasennoista tai väärässä asennossa tehdystä tai liiallisesta kuormituksesta.
Yleisiä olkapään vaivoja ovat jäätynyt olkapää, kiertäjäkalvosinoireyhtymä ja olkapään virheasennosta johtuva lihasepätasapaino. Kipu saattaa tuntua sekä liikkeessä että levossa. Kipuun liittyy yleensä liikerajoituksia. Olkapää on myös altis tapaturmille ja rasitusvammoille.
Alaselkäkivut ovat hyvin yleisiä vaivoja. Usein alaselän kipu alkaa äkillisesti. Yleensä kyseessä on silloin äkillisen kovan kuormituksen aiheuttama lihaskramppi tai revähtymä eli noidannuoli. Alaselän vaiva voi syntyä myös pidemmän ajan kuluessa. Muun muassa huonot työasennot, runsas autolla ajo ja ylipaino rasittavat alaselkää ja aiheuttavat kipua.
Varpaankynsien vaivat sekä jalkapohjien iho-ongelmat ovat yleisiä mutta kiusallisia vaivoja. Varpaiden ja jalkaterän virheasennot ovat kivuliaita ja rajoittavat liikkumista. Jalkojenhoitaja on erikoistunut hoitamaan juuri varpaiden, kynsien ja jalkaterän ongelmia.